
*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
1. Izglītības iestādes vispārīgs raksturojums

1.1. Izglītības iestādes misija – Skola, kurā laipni gaidīti un pieņemti izglītojamie ar savu individualitāti, kur katrs var pārvarēt mācīšanās izaicinājumus un patstāvīgi meklēt skaidrojumu dzīves norisēm.

1.2. Izglītības iestādes vīzija – Skola, kurā respektē dažādību un individualitāti, nodrošinot kvalitatīvas izglītības iespējas vietējā kopienā.

1.3. Izglītības iestādes vērtības – Drošība. Atbildība. Sadarbība. Cieņa.

1.4. Izglītības iestādes izvirzītās audzināšanas darba prioritātes trim gadiem

	2023./2024.
	2024./2025.
	2026./2027.

	Aktualizēt skolas vērtības – cieņa, atbildība, sadarbība, drošība – izglītojamo ikdienas dzīvē, stiprinot izglītojamo patriotismu un piederību dzimtajai pilsētai.
	Pilnveidot izglītojamo pozitīvas saskarsmes prasmes, sekmējot izglītojamo emocionālo labizjūtu.

	Veicināt izglītojamo līdzdalību skolas vides saglabāšanā, uzlabošanā un skolas tradīciju veidošanā.



1.5. Izglītojamo skaits un īstenotās izglītības programmas 2023./2024. mācību gadā:

	Izglītības programmas nosaukums
	Izglītības
programmas
kods
	Izglītojamo skaits, uzsākot mācību gadu
	
Izglītojamo skaits, noslēdzot mācību gadu

	Piezīmes

	pamatizglītības programma
	21011111
	23
	22
	Trīs izglītojamajiem mainīta izglītības programma, vienam uz 21015711 un diviem uz 21015611

	speciālās pamatizglītības programma izglītojamajiem ar fiziskās attīstības traucējumiem
	21015311
	3
	3
	

	speciālās pamatizglītības programma izglītojamajiem ar mācīšanās traucējumiem 
	21015611
	46
	47
	

	speciālās pamatizglītības programma izglītojamajiem ar garīgās veselības traucējumiem 
	21015711
	40
	33
	Diviem izglītojamajiem mainīta izglītības programma uz 21015611

	speciālās pamatizglītības mazākumtautību programma izglītojamajiem ar garīgās veselības traucējumiem
	21015721
	8
	7
	


1.6. Informācija par izglītojamo iemesliem izglītības iestādes maiņai un/vai mācību pārtraukšanai izglītības programmā:

	Izglītības programmas nosaukums
	Izglītojamo 
skaits
	Pamatojums/ iemesli izglītības iestādes maiņai un mācību pārtraukšanai izglītības programmā
	Secinājumi par izglītojamiem, kuri uzsākuši vai pārtraukuši mācības izglītības iestādē

	21011111
	11
	Divi Ukrainas civiliedzīvotāji turpina mācības Ukrainā attālinātā režīmā. Trīs izglītojamie turpina mācības citā izglītības iestādē. Seši izglītojamie uzņemti skolā no citām izglītības iestādēm, t.sk. viens Ukrainas civiliedzīvotājs.
	Visi izglītojamie, kuri uzsāka mācības skolā, saņēma individuālu atbalstu mācībās un veiksmīgi turpina mācīties.

	21015611
	11
	Viens izglītojamais izbrauca no valsts un mācību gada beigās atgriezās. Viens izglītojamais turpina mācības tālmācības izglītības programmā. Pieci turpina mācīties citā izglītības iestādē. Vienam izglītojamajam mainīta izglītības programma. Trīs izglītojamie uzņemti no citām izglītības iestādēm.
	

	21015711
21015721
	8
	Viens izbraucis no valsts. Trīs izglītojamie mainīja skolu tuvāk dzīvesvietai. Viens izglītojamais turpina mācības tālmācības izglītības programmā. Sakarā ar izglītības programmas maiņu viens izglītojamais mainīja skolu un viens tika uzņemts skolā. Viens mācības turpina Cēsu vakara maiņu vidusskolā.  
	


1.7. Personāla nodrošinājums: 

	Informācija
	Skaits
	Komentāri (nodrošinājums un ar to saistītie izaicinājumi, pedagogu mainība u.c.)

	Ilgstošās vakances izglītības iestādē (vairāk kā 1 mēnesi) mācību gadā
	3
	Pirmajā semestrī ģeogrāfija, mūzika un vienai klasei latviešu valoda. Mācību stundas tika aizvietotas un notika saskaņā ar mācību stundu plānu, izmantojot skolas iekšējos personālresursus. Otrajā semestrī pieņēmām darbā skolotājus.

	Izglītības iestādē pieejamais atbalsta personāls izglītības iestādē mācību gadā
	13
	Psihologs, speciālais pedagogs, sociālais pedagogs, māsa, divi logopēdi, pedagoga palīgi, bērnu psihiatrs.



2. Iestādes pašvērtēšanā izmantotās metodes

	Metodes
	Komentāri

	Intervijas un sarunas
	Pedagogi tiek aicināti uz individuālām sarunām ar administrāciju un atbalsta komandas pārstāvjiem.

	Aptaujas
	2024. gada aprīlī tika veikta aptauja "Kolektīva psiholoģiskās atmosfēras noteikšana" pedagogiem un darbiniekiem ar mērķi noskaidrot viedokli par psiholoģisko mikroklimatu skolā. Aptaujā bija septiņi jautājumi, no kuriem divi – atvērtie, deviņi pretēju vārdu pāri, kas bija jānovērtē astoņu ballu skalā.  Aptaujā atbildes sniedza 23 pedagogi un 13 tehniskie darbinieki, un tā bija anonīmi. Anketas rezultāti parādīja, ka kopumā starp darbiniekiem ir labas un koleģiālas attiecības (82,6% pozitīvas atbildes), tas rāda, ka kolektīvs ir saliedēts. Pedagogi pozitīvi atzīmēja kolēģu atbalstu dažādās situācijās (95,6 % pozitīvas atbildes). Atbildēs vārdu pāros prevalē – sapratne, sadarbība un atbalsts (78,2%). Pedagogi ļoti labi novērtē skolas vidi, un uz jautājumu, vai ieteiktu mūsu skolu citiem pedagogiem un darbiniekiem, 87% atbildēja – jā. Pedagogi norādīja: 1) pietrūkst pasākumi psiholoģiskās labbūtības uzlabošanai un profesionālās izdegšanas novēršanai; 2) izteica vēlmi vairāk piedalīties neformālos pasākumos; 3) turpināt veicināt cieņpilnas komunikācijas kultūru skolā.  

	Mācību stundu/nodarbību vērošana
	2023./2024. m.g. pie katra pedagoga tika vērotas mācību stundas, lai iegūtu objektīvu informāciju par mācīšanas un mācīšanās procesa kvalitāti un efektivitāti. 68% vērotajās stundās bija noteikts stundas sasniedzamais rezultāts un 46% stundu bija trīs daļas. 100% vērotajās stundās mācību un audzināšanas process tika pielāgots izglītojamo spējām, vajadzībām un interesēm, un procesā bija iesaistīti visi izglītojamie. 95% stundu pedagogs sniedza izglītojamajiem atgriezenisko saikni par uzdevumu izpildi, procesu un par izglītojamā tā brīža sasniegumu attiecībā pret plānoto sasniedzamo rezultātu. 43% stundās jēgpilni tika izmantotas tehnoloģijas. Visās mācību stundās novērota labvēlīga emocionālā gaisotne un veiksmīga izglītojamo un pedagoga sadarbība. 
Turpmākais darbs – izstrādāt rīcības plānu par mūsdienīgu un efektīvu mācību stundu, lai veidotu pedagogiem vienotu redzējumu par kvalitātes prasībām izglītības procesā: 1) īstenot pāreju uz bērncentrētu un pašvadītu mācību procesu; 2) īstenot mācību stundas iekšējo diferenciāciju; 3) veicināt kvalitatīvas un jēgpilnas atgriezeniskās saites sniegšanu ikdienas mācību un audzināšanas procesā; 4) veicināt jēgpilnu un efektīvu digitālo resursu un IKT rīku pielietojumu mācību stundās.

	Dokumentu un informācijas analīze
	Dokumentu un informācijas analīze notiek atbilstoši valstī noteiktajiem normatīvajiem aktiem. Skola ir aktualizējusi un nodrošinājusi šādas informācijas  pieejamību VIIS: skolas nolikums, kurā iekļauta aktuālā informācija par skolas darbību un izglītības programmas īstenošanu; informācija par skolas īstenoto izglītības programmu un apstiprināto mācību plānu; informācija par izglītojamo neattaisnotajiem kavējumiem un skolas rīcību, lai risinātu problēmsituācijas ar konkrētajiem izglītojamiem. Skola savā tīmekļa vietnē ir ievietojusi skolas pašnovērtējuma ziņojumu.

	Situāciju analīze ar dažādām mērķgrupām
	Regulāra problēmsituāciju analīze atbalsta komandas sanāksmēs.

	Tīmekļvietnes un komunikācijas sociālajos medijos analīze
	Skolas mājaslapas aktīva uzturēšana, Facebook lapas izveide un uzturēšana – skolas aktuālo notikumu regulāra popularizēšana. 

	Attālināto mācību organizācijas un īstenošanas izpēte
	-

	Cita
	-



3. Izglītības iestādes izvirzītās darba prioritātes 

1. 
2. 
3. 
2. 
3. 
3.1. Izglītības iestādes izvirzītās darba prioritātes 2023./2024.mācību gadam:

	Darba prioritātes
	Sasniedzamie rezultāti kvantitatīvi un kvalitatīvi
	Norāde par uzdevumu izpildi (Sasniegts/daļēji sasniegts/ Nav sasniegts) un komentārs

	Nr.1 Pārmaiņu vadīšana, mainoties skolas veidam un tipam.
	a) kvalitatīvi
1. Aktualizēti normatīvie akti.
2. Izstrādāts skolas attīstības plāns nākamajam periodam. 
3. Vadības komanda regulāri nodrošina atgriezenisko saiti ar pedagogiem un savā starpā.
	Sasniegts.
Turpinās darbs pie skolas attīstības plāna nākamajam periodam, akcentējot pedagogu savstarpējo sadarbību un sadarbību ar vecākiem.

	
	b) kvantitatīvi
1. Pedagogu kolektīvs, Skolas padome un skolēnu padome aktīvi iesaistās skolas attīstības plāna izstrādē.
2. Pedagogi cieši sadarbojas ar vadības komandu un kopīgi pieņem lēmumus.
3. Katru nedēļu notiek metodiskās sanāksmes, kuru laikā vadība informē pedagogus par aktualitātēm.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          
	Sasniegts.
Pedagogi aktīvi iesaistās skolas attīstības plāna izstrādē. 
Turpināt plānošanas procesā iesaistīt Skolas vecāku padomi un skolēnu padomi.

	Nr.2. Veidot fiziski un emocionāli drošu, attīstošu un iekļaujošu mācību vidi, uzturot pozitīvu mācīšanās kultūru klasē un skolā.
	a) kvalitatīvi
1. Skolā tiek pilnveidota Atbalsta sistēma, nodrošinot apstākļus un resursus ikviena izglītojamā atbalstam un izaugsmei.
2.  Atbalstīt izglītojamo pozitīvu uzvedību un cieņpilnas savstarpējās attiecības, attīstot pašdisciplīnu un pievēršoties uzvedības problēmu prevencijai un korekcijai.
	Sasniegts.
Skolas atbalsta komandas pārstāvji izvērtē, pilnveido un aktualizē atbalsta sistēmu, kopīgi ar pedagogiem izstrādājot rīcības algoritmu dažādās situācijās.


	
	b) kvantitatīvi
1. Pedagogi laicīgi klasē pamana mācīšanās grūtības, uzvedības problēmas un kopā ar atbalsta komandu rod risinājumu.
2. Izglītojamie skolā jūtas emocionāli un fiziski droši. 




	Daļēji sasniegts.
Pedagogi laicīgi pamana problēmas, un atbalsta komanda pieņem vienotu lēmumu, kā rīkoties, lai uzlabotu mācīšanās grūtības vai uzvedības problēmas. 
Pedagogi rīkojas saskaņā ar skolas izstrādātajiem “Pedagogu rīcība un seku piemērošanas sistēma” noteikumiem.   Ne vienmēr tie pilnā mērā darbojas. Izglītojamie vēl ir komunikāciju prasmes apgūšanas procesā un mācās, kā pareizi risināt konfliktsituācijas.

	Nr.3. Turpināt pilnveidot pedagogu sadarbības sistēmu, nodrošinot izglītības programmu īstenošanu, mērķu sasniegšanu un starpdisciplināra mācību procesa organizēšanu.
	a) kvalitatīvi
1. Pedagogi plāno starpdisciplināras stundas tēmu, izstrādā tās norises plānu un vienotus izglītojamo snieguma novērtēšanas principus.
	Daļēji sasniegts.
Pedagogiem nepieciešams papildu laiks savstarpējās sadarbības mērķtiecīgai plānošanai.

	
	b) kvantitatīvi
1. Izglītojamajiem padziļinājušās zināšanas atsevišķos priekšmetos.
2. Izglītojamie spēj kompleksi lietot iegūtās zināšanas un prasmes daudzveidīgās situācijas.
3. Izglītojamie, kuriem ir zema mācību motivācija, praktisku uzdevumu risināšanu veic ar lielu aizrautību.
	Daļēji sasniegts.
Zināšanas atsevišķos priekšmetos padziļinājušās tiem izglītojamajiem, kuriem ir intereses par zināšanu gūšanu.
Izglītojamie ne vienmēr spēj identificēt konkrēto dzīves situāciju ar skolā apgūtajām zināšanām un konkrēto mācību tēmu.
Izglītojamie ar zemu motivāciju nevēlas sadarboties un pilnvērtīgi uzlabot savas zināšanas. Ne vienmēr veidojas aizrautība, to ietekmē dažādi citi faktori. Bet ir darbi un stundas, par kurām izglītojamie pateicas.



4. Kritēriju izvērtējums 
4. 

4.1. Jomas “Kvalitatīvas mācības” kritērija “Mācīšana un mācīšanās” stiprās puses un turpmākās attīstības vajadzības:
	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.1.1. 
	Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei
	Mācību gada laikā tika vērotas mācību stundas pie katra pedagoga.
	Izstrādāt rīcības plānu “Pāreja uz mācībām valsts valodā “Vienota skola” un “Mūsdienīga un efektīva mācību stunda”, definējot kvalitatīvos un kvantitatīvos rādītājus. 
Plānot laiku pedagogu savstarpējai stundu vērošanai, pozitīvās pieredzes gūšanai.

	4.1.2. 
	Izglītības procesa plānošanas un īstenošanas efektivitāte un kvalitāte (tiek izvērtēts vispārējās izglītības iestādēs un profesionālās vidējās izglītības iestādēs vispārizglītojošajos mācību priekšmetos klātienes mācībās, izņemot pirmsskolas izglītības iestādēs)
	Mācību process plānots un īstenots atbildīgi un kvalitatīvi, kas atbilst situācijai, jo 1. semestrī skolā paralēli noritēja remontdarbi.
	Mācību procesa īstenošanas efektivitātes un kvalitātes pilnvērtīguma celšanai būtu nepieciešami interaktīvie ekrāni.

	4.1.3. 
	Izglītības procesa diferenciācija, individualizācija un personalizācija (tiek izvērtēts vispārējās izglītības iestādēs un profesionālās vidējās izglītības iestādēs vispārizglītojošajos mācību priekšmetos klātienes mācībās, izņemot pirmsskolas izglītības iestādēs)
	Izglītības procesā tiek ievēroti atbalsta komandas un iesaistīto speciālistu ieteikumi, kā arī individuālie izglītības programmas apguves plāni. Skolā ir izstrādāti 73 individuālie izglītības programmas apguves plāni.
	Pedagogiem pilnveidot prasmes individuālo izglītības programmu apguves plānu izstrādāšanā, mācību procesā ievērojot speciālistu ieteikumus.
Turpināt īstenot mācību stundas iekšējo diferenciāciju, paplašinot mācīšanās iespējas, lai iekļautu visus izglītojamos mācību procesā.

	4.1.4. 
	Izglītības procesa īstenošanas kvalitāte attālinātajās mācībās (tiek izvērtēts visu veidu izglītības iestādēs attālinātajās mācībās)
	Nav attiecināms
	-

	4.1.5. 
	Izglītības procesa plānošanas un īstenošanas efektivitāte un kvalitāte (tiek izvērtēts profesionālās izglītības iestādēs profesionālajos mācību priekšmetos, profesionālās ievirzes izglītības iestādēs)
	Nav attiecināms
	-

	4.1.6. 
	Mācību sasniegumu vērtēšanas kārtība
	Pedagogiem, izglītojamiem un vecākiem veidojas vienota izpratne par vērtēšanas kārtību, tā ir saprotama.
	Ieviest jauno skolas vērtēšanas kārtību ikdienas mācību darbā, nodrošinot katra izglītojamā izaugsmi.

	4.1.7. 
	Izglītības iestādes individualizēta un/vai personalizēta atbalsta sniegšana izglītojamiem
	Individuālās nodarbības pie skolas atbalsta personāla speciālistiem – speciālais pedagogs, psihologs, logopēds. Tiek izmantotas skolas piedāvātās rehabilitācijas iespējas – sensorā istaba, burbuļvanna, sālsistaba.
	Turpināt individuālās nodarbības pie skolas atbalsta personāla speciālistiem.
Piedalīties mācību priekšmeta olimpiādēs izglītojamajiem ar mācīšanās traucējumiem. Iesaistīties pilsētas, valsts un starptautiskos pasākumos, kuros spējam pilnvērtīgi parādīt savas zināšanas un prasmes.



Galvenie secinājumi par visu kritēriju: Mācīšana un mācīšanās norit, ievērojot valstī noteiktās prasības, īpaši pievēršot uzmanību katra izglītojamā individuālajām stiprajām pusēm un atbalstot, pilnveidojot, attīstot vājās puses.

4.2.  Jomas “Atbilstība mērķiem” kritērija “Vienlīdzība un iekļaušana” stiprās puses un turpmākās attīstības vajadzības:
	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.2.1. 
	Izglītības iestādes darbībā un izglītības programmas īstenošanā un izglītības ieguvē iesaistīto izpratne par vienlīdzības un iekļaušanas aspektiem izglītībā
	Augsti vērtējama pedagogu un atbalsta komandas sadarbība.
	Nepieciešama pilnvērtīgāka un izprotošāka iesaiste mācību grūtību pārvarēšanā no vecāku puses.

	4.2.2. 
	Izglītības iestādes izveidotā sistēma iekļaujošas mācību vides nodrošināšanai un vienlīdzīgas attieksmes organizācijas kultūras ieviešanai
	Pozitīvi novērtējama pedagogu palīgu darbība, kas sniedz papildu palīdzību un atbalstu daudziem izglītojamajiem, nodrošinot iekļaujošu mācību vidi. 
	Turpināt pilnveidot vienotu izpratni par iekļaujošas mācību vides organizēšanu un savstarpējās kultūras ievērošanu skolas vidē.
Nepieciešams palielināt pedagogu palīgu skaitu 5.–9. klašu posmā.

	4.2.3. 
	Izglītības iestādes darbībā konstatēto izglītības kvalitātes risku identificēšana un izvērtēšana

	Apvienotās klases šobrīd kopš jaunā skolas tipa vairāk nav.
VII sistēmā informācija par izglītojamiem, kuri bez attaisnojoša iemesla neapmeklē skolu, tiek ievadīta regulāri. Kā arī notiek preventīvs darbs šādu situāciju novēršanā, nepieciešamības gadījumā tiek piesaistītas citas institūcijas.
Skolā ir nodrošināts viss atbalsta personāls.
	Tiek meklēti jauni risinājumi, mācību motivācijas paaugstināšanai, priekšlaicīgas mācību pārtraukšanas novēršanai.
Tiek meklēti jauni risinājumi ilgstošu pedagogu vakanču novēršanai, kas ir izaicinājums strauji mainīgajā situācijā valstī. 


	4.2.4. 
	Izglītības iestādes izveidotā sistēma katra izglītojamā izaugsmes nodrošināšanai neatkarīgi no sociālekonomiskajiem apstākļiem u.c. aspektiem
	Skolā kvalitatīvi strādā sociālais pedagogs, kuram ir sensitīvā informācija par katru izglītojamo no sociālā riska ģimenēm. Notiek aktīva un regulāra sadarbība gan ar sociālo dienestu, gan bāriņtiesu, gan pašvaldības policiju.
	Turpināt nodrošināt dažādu dienestu savstarpēju sadarbību, dažādu risku novēršanai un/vai atbalsta sniegšanā.



Galvenie secinājumi par visu kritēriju: Turpināt attīstīt un pilnveidot skolas atbalsta komandas darbību, iespēju robežās piesaistīt jaunus speciālistus. 
Pilnveidot vienotu izpratni starp pedagogiem, izglītojamiem un izglītojamo vecākiem par iekļaujošu mācību vidi un vienlīdzīgumu.

4.3.  Jomas “Iekļaujoša vide” kritērija “Drošība un psiholoģiskā labklājība” stiprās puses un turpmākās attīstības vajadzības:
	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.3.1. 
	Izglītības iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību 


	Divas reizes gadā tika izmantots EMU digitālais rīks, lai mērītu izglītojamo aktuālās emocionālās un citas vajadzības, ieskaitot vecāku sniegtās atbildes, skolas speciālistu un pedagogu novērojumus.
	Pilnveidot savstarpējo uzticēšanos, sadarbojoties skolas personālam, izglītojamiem un vecākiem.

	4.3.2. 
	Izglītības iestādes iekšējās kārtības un drošības noteikumu ievērošana
	Regulāri tiek aktualizēti iekšējās kārtības un drošības noteikumi. Katra klase izstrādā savus noteikumus.
Skola organizēja vecākiem lekciju "Pozitīvā disciplinēšana", veidojot izpratni par bērna uzvedības robežu noteikšanu; nodarbību par “Atkarības veidošanās riskiem un aizsargājošiem faktoriem”; semināru ciklu “Ceļvedis, audzinot pusaudzi" (sadarbība ar ZRKC).
	Ik gadu aktualizēt skolas iekšējās kārtības noteikumus. 
Turpināt padziļināt izglītojamo un viņu vecāku izpratni par noteikumu nozīmi un savu personīgo atbildību to ievērošanā.

	4.3.3. 
	Izglītības iestādes fiziskā drošība un ar to saistīto risku identificēšana un novēršana
	Skolā ir izstrādāts seku rīcības algoritms pedagogiem, kā rīkoties, ja izglītojamais apdraud savu vai citu personu drošību, veselību, dzīvību un konstatēts konflikts, kura laikā saskatāma fiziska vardarbība.
Skolā strādā pašvaldības policists, kurš iesaistās fizisku pārpratumu risināšanā, veicot pārrunas ar iesaistītajām pusēm. Ir izveidots pedagogu dežūras grafiks starpbrīžos. Katru dienu dežurē viens no administrācijas.
	Pilnveidot sadarbību ar pašvaldības policiju, dažādu problēmsituāciju veiksmīgākai risināšanai.

	4.3.4. 
	Emocionālā drošība izglītības iestādē un ar to saistīto risku novēršana
	Jebkuram skolā strādājošam darbiniekam un izglītojamajam ir iespēja lūgt padomu skolas psihologam un pieteikties uz individuālu sarunu. Skolā tiek īstenots EMU un APU. 
	Pamatojoties uz to, ka skolā ir salīdzinoši daudz dažādu emocionālu situāciju, nākotnē būtu nepieciešams otrs psihologs.

	4.3.5. 
	Izglītības iestādes personāla un izglītojamo labizjūta
	Regulāri tiek pamanīti ikdienas mazie pozitīvie darbi un mirkļi, kuri tiek atzinīgi novērtēti gan pedagogu un skolas personāla vidē, gan izglītojamo vidē, nostiprinot labizjūtu.
	Izstrādāt nolikumu “Gada klase”, lai iesaistītu izglītojamos pozitīvas skolas vides radīšanā, veicinot līdzatbildības veidošanos par skolas psihoemocionālo vidi.
Turpināt iedzīvināt skolas vērtības ikdienas mācību procesā.



Galvenie secinājumi par visu kritēriju: Divas reizes mācību gada laikā organizēt pedagogu kolektīvam pozitīvu psiholoģiski emocionālu pasākumu/ lekciju, mazinot izdegšanas iespējamību. Atbalstīt saprātīgas un uz izziņu vērstas izglītojamo aktivitātes – klašu ekskursijas, lekcijas u.c. Nodrošināt psihologa, sociāla pedagoga un pašvaldības policista darbību skolā.

5. Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi 

Izglītības iestādes akreditācija notika 2021. gada februārī un visi akreditācijas komisijas ieteikumu ir īstenoti.

	Izglītības iestādes, izglītības programmu akreditācijas un/vai izglītības iestādes vadītāja profesionālās darbības 
novērtēšanas datums 2021. gads

	Uzdevumi 
	Izpilde

	Digitālā kompetence izglītības procesā
	Skolā ir ieviesta un aktīvi tiek lietota google mākoņkrātuves izklājlapas dažādu dokumentu pildīšanai. 

	Izglītības iestādes efektīva pārvaldība
	Skolas direktore ir sekmīgi pabeigusi kursus Direktoru Līderības attīstības programma "3+3+3", kuru apguve veicina profesionālu iestādes vadīšanu.

	Veicināt iestādes padomes sistemātiskāku atbalstu iestādes attīstības plānošanas un pašvērtēšanas procesam, vecāku un likumisko pārstāvju aktīvāku iesaisti iestādes norisēs.
	2023./2024. m.g. prioritāte – izpildīts.



6. Izglītības iestādes kvalitātes mērķi  un izvirzītās darba prioritātes 

5. 
6. 
6.1.  Izglītības iestādes dibinātāja izvirzītie profesionālās darbības mērķi izglītības iestādes vadītājam:

	Izvirzītie profesionālās darbības mērķi
	Sasniegtais rezultāts

	Īstenot vienotu mācību pieeju, nodrošinot sociālo prasmju un tikumu attīstīšanu izglītības procesā.
	Skolas psihologa organizēta nodarbība pedagogiem par efektīvu komunikāciju “skolotājs - skolēns”.
Lai paaugstinātu pedagogu profesionālo kompetenci, īstenot iekļaujošu mācību procesu, kas nodrošina visiem izglītojamiem vienlīdzīgas iespējas mācību satura apguvē, tika organizēti 8 h kursi “Pedagoga prasme īstenot iekļaujošu mācību procesu” skolas pedagogiem. 
Īstenojot skolā iekļaujošu izglītību, ikviens izglītojamais skolā ir pamanīts, sadzirdēts. Ikvienam izglītojamajam, kurš lūdz palīdzību, tiek sniegts atbalsts. 
Skolā tiek ieviestas jaunas tradīcijas, kuras veicina sociālo prasmju un tikumu pilnveidošanos: diena bez telefona; lasīšana bibliotēkā; labo darbu nedēļa; Ziemassvētku labdarības akcija labdarības fondam “Labo darbu krātuve”. Sadarbības veicināšanai starp klasēm īstenoti vairāki pasākumi – šaha turnīrs, jautrās stafetes. 8. klases izglītojamie sagatavoja mazo projektu par cilvēka vērtību būtību. 

	Nodrošināt preventīvo darbu izglītojamo mācīšanās motivācijas paaugstināšanai.
	Lai veicinātu izglītojamo pozitīvu uzvedību un samazinātu noteikumu pārkāpumus, skola īsteno programmu “Atbalsts pozitīvai uzmanībai” (APU). Tika izstrādāti “Klases iekšējās kārtības noteikumi”. Ieviests “Pozitīvais pastiprinājums”. Novadītas saliedēšanās aktivitātes, lai veicinātu un pastiprinātu pozitīvu uzvedību. 
Skolā regulāri notiek pašvaldības policijas lekcijas, pedagogi klases stundās izmanto dažādus piedāvātos materiālus – “Ieteicamās atkarību profilakses programma”; “Sociāli emocionālās mācīšanās”. 
Skolā notiek pasākumi, kuros ikvienam izglītojamajam ir iespēja piedalīties, veicinot pašapziņas celšanos (kopējās izstādes Valsts svētkos, Ziemassvētkos, Lieldienās; runājošās sienas; spēle par Latviju; Lielā Talka). 
Pateicoties interešu izglītības daudzpusīgajam piedāvājumam, izglītojamiem mācību gada laikā bija iespēja pilnveidot un attīstīt prasmes sportā, mākslā un tehniskajā jaunradē.
2024. gadā skolā notika veselīgo ieradumu mēnesis ar moto “Dzīvo veselīgi, iedvesmojoši un spilgti!". 

	Veidot kopdarbības modeļus ar profesionālās izglītības iestādēm un citām organizācijām izglītojamo karjeras vadības prasmju attīstīšanā.
	Veiksmīga darba rezultātā skolai ir cieša sadarbība ar Jelgavas Amatu skolu. Izglītojamie regulāri piedalās dažādas meistarklasēs: konditorejas, metālapstrādes, šūšanas. 
Tiek aktualizēta sadarbība ar Jelgavas tehnikumu. Karjeras konsultants pastāstīja par tehnikuma piedāvāto profesijas klāstu, ka arī mācību ekskursiju laikā parādīja mācību telpas un darbnīcas. Izglītojamie vēroja tehnikuma audzēkņu praktiskās nodarbības un varēja noskaidrot sev interesējošos jautājumus par konkrētu specialitāti.  
Karjeras nedēļas laikā 9. klašu izglītojamie apmeklēja karjeras pasākumu “Domājot par profesionālo izglītību…” Zemgales reģiona kompetenču attīstības centrā. Pasākuma laikā tika plaši prezentētas dažādas profesionālās ievirzes izglītības iestādes Jelgavā, Rīgā, Ogrē un Zaļeniekos. Sākumskolas izglītojamie apmeklēja Zemgales reģiona Kompetenču attīstības centra bibliotēku un tā realizēto projektu “Zaļā bibliotēka”.  Apmeklējuma laikā izglītojamie iepazinās ar bibliotēkas darba organizāciju, kā arī ar garšaugu un ārstniecības telpaugu kolekciju. 
Izglītojamajiem bija iespēja apmeklēt Jelgavas metālapstrādes parku. Ekskursijas laikā izglītojamie iepazinās ar metinātāja un metālapstrādes darbinieka profesijām, darba apstākļiem, modernām iekārtām, kā arī iesaistījās praktiskās aktivitātēs. Turpināsim sadarboties ar metālapstrādes parku arī šajā mācību gadā.
Sākām sadarbību ar NVA. 8. klases izglītojamajiem norisinājās grupu karjeras konsultācija “Profesionālās orientācijas noteikšana” sadarbībā ar NVA karjeras konsultantu. 
Plānojam veidot sadarbību Jaunrades namu “Junda”, lai paplašinātu izglītojamo redzesloku.



6.2. Izglītības iestādes izvirzītās darba prioritātes 2024./2025. mācību gadam:

	Izvirzītās izglītības iestādes darba prioritātes
	Plānotie sasniedzamie rezultāti

	1. Paaugstināt mācību stundas kvalitāti, aktualizējot pedagogiem vienotu izpratni par mūsdienīgu un efektīvu mācību stundu.
	a) kvalitatīvi:
1. Nodrošināta pāreja uz bērncentrētu un pašvadītu mācību procesu.
2. Īstenota mācību stundas iekšējā diferenciācija.
3. Veicināta kvalitatīva un jēgpilna atgriezeniskās saites sniegšana ikdienas mācību un audzināšanas procesā.
4. Veicināts jēgpilns un efektīvs digitālo resursu un IKT rīku pielietojums mācību stundās.
b) kvantitatīvi:
1. Pedagogi guvuši dziļāku izpratni par mācību stundas iekšējo diferenciāciju, modelējuši diferenciēto mācību stundu, dalījušies labās prakses piemēros.
2. Visi pedagogi savās stundās sniedz atgriezenisko saiti un organizē refleksiju par paveikto darbu.
3. Izglītojamais analizē savu, pedagoga un klasesbiedru darbu, izmantojot pedagoga dotos vērtēšanas kritērijus.
4. Pedagogi ir iepazinušies ar “digitālās paaudzes” attīstības īpatnībām un gūtās zināšanas izmanto efektīvas mācību stundas organizēšanā.
5 Pedagogi mācību stundās jēgpilni izmanto digitālos resursus un IKT rīkus, lai attīstītu izglītojamo pašvadītas mācīšanās prasmes.

	2. Turpināt veidot fiziski un emocionāli drošu, atbalstošu un iekļaujošu mācību vidi, uzturēt pozitīvu mācību kultūru klasē/skolā, kā arī uzlabot un attīstīt skolēnu pašregulācijas prasmes.






	a) kvalitatīvi:
1. Skolā turpina pilnveidot atbalsta sistēmu, kas nodrošina apstākļus un resursus katra izglītojamā atbalstam un izaugsmei, sekmējot izglītojamo pozitīvas un cieņpilnas savstarpējās attiecības.
2. Pedagogs veido uz attiecībām orientētu mācību vidi, attīstot un veicinot izglītojamo sociāli emocionālās prasmes.
b) kvantitatīvi:
1. Izglītojamie zina, kādas ir pozitīvas un cieņpilnas savstarpējās attiecības un uzņemas atbildību par savu rīcību.
2. Pedagogs veidojis iekļaujošu mācību vidi un apstākļus un kopīgi ar izglītojamiem vienojušies par cieņpilnu komunikāciju un SEM sekmējošu pašdisciplīnu.
3. Pedagogi seko ikviena izglītojamā izaugsmei un sniedz pozitīvu atgriezenisko saikni par sniegumu un mācīšanos.



7. Cita izglītības iestādes darbību raksturojoša informācija

7. 
7.1.  Informācija par lielākajiem īstenotajiem projektiem 2023./2024. mācību gadā:

	Projekta nosaukums
	Projekta īsa anotācija un rezultāti
	Projekta īstenošanas termiņš

	
	
	



7.2. Informācija par institūcijām, ar kurām noslēgti sadarbības līgumi:

	Institūcija, ar kuru noslēgts sadarbības līgums
	Sadarbības līguma mērķis 
(Izglītības programmu īstenošanai)
	Līguma termiņš

	Sadarbības līgums ar Junior Achievment Latvija
	Skolēnu mācību uzņēmuma izveide “BUMS” un tā dalība Cits Baszārs
	

	Sadarbības līgums ar SIA EMU Skola
	Nodrošināt izglītojamo emocionālās labsajūtas vai uzvedības grūtību aptaujas un mērījumus
	



7.3. Jebkādi citi sasniegumi, galvenie secinājumi par izglītības iestādei svarīgo, specifisko:

	2024. gada 8. jūnijā tehniski radošo darbu izstādē pašbūvēto elektrotransportlīdzekļu prototipu energoefektivitātes sacensībās “E-es” skolas komanda ieguva 1. vietu bremzēšanas disciplīnā.
2024. gadā skola saņēma Jelgavas valstspilsētas domes Pateicības rakstu par iniciatīvu un ieguldīto darbu “Ieteicamās atkarību profilakses programmas Jelgavas valstspilsētas izglītības iestādēm” aktivitāšu īstenošanā 2023./2024.mācību gadā.
Esam izveidojuši mūsu skolas mājaslapu Facebook.com vidē un sasnieguši pirmo reklāmas attīstības līmeni, kas veicinājis sekotāju pieaugumu un palielinājis lapas atpazīstamību.



Izglītības iestādes vadītājs
	(paraksts)
	 
	(vārds, uzvārds)

